Diamantul Alb

**Diamantul Alb** este o Nestemată de Acasă și lidera Marii Autorități a Diamantelor. Deși a apărut într-o amintire din „Your Mother and Mine”, ea și-a făcut debutul fizic în „Legs From Here to Homeworld”.

## Personalitate

Puțin se știe despre personalitatea Dimanatului Alb. Ea este descrisă ca având un temperament dificil, iar că, odată înfuriată, va dura ceva până se va liniști. Gestul Diamantului Roz, reprezentat de numirea câtorva pirite *aurul unui nătâng*, a înfurtiat-o pe Alb. Această reacție ar putea indica lipsa simțului umorului în ceea ce o privește pe Alb.

La întâlnirea cu Steven, ea a dat dovadă atât de calm și întelegere, cât și de concizie și puțină indiferență. Îl întâmpină pe Steven (ca Diamantul Roz cu o afecțiune maternă care, în același timp, pare să fie lipsită de onestitate, iar, ori de câte ori Steven încearcă să îi vorbească, îl întrerupe, discuția terminându-se cu Diamantul Alb trimițându-l în camera lui Roz de îndată ce termină ce are de zis, fără să îl avertizeze înainte. De asemena, ea tratează întreaga situație în ceea ce privește Pământul, inclusiv Rebeliunea, așa-zisa spargere a Diamantului Roz și absența de 6000 de ani a lui Roz, cu nonșalanță, amestecată cu o oarecare superioritate. Considerând că cele petrecute pe Pământ reprezintă doar unul dintre jocurile lui Roz, Diamantul Alb îl întreabă pe Steven dacă s-a distrat și dacă a încetat cu jocurile copilărești (dacă a eliminat tot ce a avut în sistem).

Diamantul Alb pare să aibă o slăbiciune pentru Diamantul Roz. Conform spuselor Diamantului Albastru, Alb obișnuia să li se alăture în piscină, să se joace cu acestea jocuri precum cel al ghicitului melodiei (cântate de Roz) sub apă. Deși Diamantelor Albastru și Galben nu le-a permis să se înfățișeze în fața ei, pe Steven l-a lăsat, iar, conform spuselor Diamantului Galben, Alb nu doar că nu și-a părăsit nava de foarte mult timp, dar nici nu le permite altora să intre.

Caracterul său perfecționist este evidențiat în „Change Your Mind”, episod în care afirmă nu doar că ea perfecționează nestematele, ci și că Roz scoate la iveală ceea ce este mai rău în alte nestemate. Atunci când pune stăpânire pe Nestematele de Cristal, Alb îi spune lui Steven că *nu există nimic care să [îi] împiedice [lumina] să străluceasă prin ele*, ceea ce le face *perfece*. Râvnește să facă fiecare nestemată asemenea ei: fără cusur. Obsesia ei ajunge în punctul în care, drept consecință a făptului că a devenit emotivă, suferă o cădere nervoasă, întrucând Diamantul Alb consideră emoțiile ca fiind un defect.

## Aspect

Vârfurile părului lipsit de culoare al Diamantului sunt ascuțite, iar forma părului arată similar cu o stea cu cinci colțuri. Statura ei este mai mare în comparație până și cu Galben sau Albastru. Deși pupilele îi sunt în formă de diamant, ea se deosebește de celelalte datorită culorii pe care o au, pupilele Diamantelor Galben și Albastru nefiind albe, ci negre. Ea are genele mari, negre și pline de volum. Așa cum apare într-o amintire din „Your Mother and Mine”, dar și pe un un tricou licențiat, de la Hot Topic, unghiile îi sunt negre și lungi. Nestemata îi este localizată pe frunte, iar forma acesteia este cea a unui diamant cu tăietura rotundă.

Rochia albă, cu pernițe de umeri și puțin transparentă, este suficient de lungă încât să atingă podeaua. Ea este încălțată cu niște sandale de aceeași culoare, cu toc, care îi pun în evidență unghiile negre. Ea poartă, de asemenea, o pelerină neagră cu dungi și modele de stele albe, strălucitoare. cu dungi negre și gri..

Unicitatea Diamantului Alb, consituită din capacitatea trupului ei de a emite lumină, contribuie la dificultatea ca nestemata să îi fie zărită. Din cauza acestui fapt (posibil, și din cauza luminozității navei sale), doar ochii, nările, sprâncenele și gura îi sunt vizibile, deoarece ele fie sunt negre, fie au un contur de această nuanță. Un desen al lui Rebecca Sugar, arată detaliile ascunse, precum și tricoul menționat anterior.

## De-a lungul seriei

### „Legs From Here to Homeworld”

Steven, Nestematele de Cristal și Diamantele se îndreaptă spre Acasă, pentru a cere ajutorul Diamantului Alb să de a mână de ajutor în vindecarea nestematelor corupte. Ajunși pe planetă, Perla Albă îl preia pe Steven și i-l aduce Diamantului Alb, convinsă că toate cele petrecute pe Pământ nu au fost nimic altceva decât unul dintre jocurile coppilărești ale Diamantului Roz. Ea îl întrerupe de fiecare dată când Steven încearcă să îi vorbească, iar, după ce termină ce are de spus, îl trimite în camera lui Roz.

### „Familiar”

Steven este de părere că Diamantul Alb nu pare să înțeleagă că el nu este Roz, iar, din corversațtia purtată cu Galben, reiese că rareori Alb a permis cuiva să i se înfățișeze (nici măcar Diamantului Galben care deține nenumărate colonii). Când Steven vorbește cu Diamantul Albastru, ea își amintește de un incident în care Roz, prin numirea unor nestemate *aurul unui nătâng*, a înfurat-o pe Alb. Aflați în camera Diamantului Roz, Perlă îi spune lui Steven că, la petrecerile organizate de Roz, toate Diamantele și supușii lor se prezentau. Drept urmare, Steven decide, în speranța că și Alb se va prezenta, să organizeze și el o festivitate.

### „Together Alone”

Deși apare o singură dată (în visul lui Steven, stând nemișcată și zâmbindu-i într-un mod care îl îngrozește), Diamantul Alb este menționată de mai multe ori. Diamantul Albastru spune că, de vreme ce Alb s-ar putea să vină la balul organizat în cinstea erei noi, totul trebuie să fie perfect. În ciuda dorinței lui Steven de a o vedea pe Alb la petrecere, doar Perla Albă își face apariția ca înlocuitoare a Diamantului Alb.

### „Change Your Mind”

Perla Albă, controlată de Diamantul Alb, îi impiedică pe Steven și Connie să se folosească de nava Diamantului Roz, pentru a părăsi planeta Nestematelor de Acasă. Deși își îmbină nava cu cea a lui Roz, piloții navelor Diamantelor Albastru și Galben (Bismut, Lapis și Peridot) reușesc să doboare Diamantul Alb. Mat târziu, Steven, Galben și Albastru încearcă să o oprească pe Alb. Diamantul le atacă pe Albastru și Galben, transformându-le în sclavi obedienți, asemenea unor manoriete pe care ea însăși le controlează, precum Perla Albă.

După ce nestematele ajung pe navă, ele o confruntă, moment în care Diamantul Alb susține că acum, odată ce a preluat controlul asupra câtorva nestemate, ele au devenit perfecte, asemenea ei, iar defectele pe care le-au avut odinioară au dispărut. Deși Steven o contrazice, spunându-i că ele sunt perfecte așa cum sunt, Diamantul Alb intervine imediat, afirmând că lui Roz i-a plăcut întotdeauna să se înconjoare cu nestemate inferioare, pentru a fi cea mai bună dintre cele mai rele. Steven nu dorește să dea veridicitate vorbelor ei, argumentând că și, dacă ar fi adevărate, acum nu ar mai contea, întrucât el nu este Roz. Această afirmație o face pe Alb să râdă imediat, iar, odată cu apariția lui Connie, o face pe Perlă să o atace. Deși vrea să ajute, Steven este oprit de către Granat și Ametist, acum controlate de Alb. Perlă o dezarmează pe Connie și o apucă pe Connie. Ca răspuns la rugămintele lui Steven, de a o lase pe Connie să plece, Diamantul Alb îl critică pentru prietenii avuți, consideând cât de bine trebuie să se fi simțit Roz în preajma unor forme de viață inferioare, motiv pentru care a și devenit Rose Cuarț. Fiind în dezacord, Steven spune că, și dacă ar fi adevărate, spusele ei nu ar conta deloc. El nu este nici Diamantul Roz și nici Rose Cuarț. Cu toate acestea, Diamantul Alb subliniază lucrurile pe care lui Steven i-ar fi fost imposibil să le cunoască. Steven rămâne ferm pe poziții și îi spune că între el și mama sa este o conexiune, nicidecum că el ar fi o altă formă pe care Diamantul Roz a luat-o. Ea îi îndepărtează nestemata, iar, deși, formele pe care le-a luat mama lui pot fi zărite după ce piatra începe să capete contur, este produs un Steven în nuanțe de roz. Răspunsul pe care îl dă lui Alb duce la întărirea ideii că Diamantul Roz nu mai există. De asemenea, se pare că cei doi nu pot exista separat, Steven devenind tot mai slăbit în absența nestematei sale. Diamantul Alb se dezechilibreaza și își atacă de îndată adversarii. După cei doi redevin unul, Diamantul Alb, încă neacceptând că Steven și Diamantul Roz nu sunt aceeași persoană, suferă o cădere nervoasă. Astfel, Diamantul Alb, înainte de a pierde controlul asupra nestematelor, devine îmbujorată.

Între timp, Bismut, Lapis și Peridot, care tomcai sosiseră să se lupte cu Alb, se simt ușurate odată ce își văd prietenii în siguranță.

Diamantul Alb începe să se îndoiască de propria persoană, întrebându-se și dacă nu cumva este defectă. Apoi, Steven îi spune să lase oamenii să fie cine sunt și că și ea, la rândul ei, ar putea fi ceea ce își dorește. După ce o liniștește, Steven și celelalte nestemate călatoresc spre Pământ, prentu a ajuta nestematele corupte. După ce termină, ea, alături Diamantul Galben și Diamantul Alb, se întoarce Acasă.

## Relații

### Diamantul Galben & Diamantul Albastru

Din spusele Diamantelor Galben și Albastru, reiese nu doar o aparentă frică față de Diamantul Alb, dar și temperamentul dificil și greu de mulțumit al Diamantului Alb. Caracterul său le face pe amândouă să nu își dorească inițial ca Steven să îi dezvăluie soarta adevărată a lui Roz. Deși Diamantul Galben este de părere că Alb ar reacționa mai bine în cazul în care ea ar vorbi în locul lui Steven, niciuna nu este lăsată pe navă, Diamantul Alb dorind să vorbească doar cu Steven.

Diamantul Galben, mai târziu, îi zice lui Steven cât de nedrept a fost că el a apucat să o vadă (având în vedere sutele de colonizări pe care Galben le-a realizat și singura planetă pentru care Roz a fost rensponsabilă, pe care a eșuat să o colonizeze), Diamantul Alb nelăsând de ceva timp pe nimeni înăuntru, inclusiv pe Galben. Din spusele Diamantului Albastru, reiese faptul că Diamantul Alb, înainte de dispariția Diamantului Roz, era apropiată de celelalte membre ale Autorității Diamantelor.

### Diamantul Roz / Steven Univers

În relația cu Diamantul Roz, Diamantul Alb pare să își fi asumat un rol asemănător cu cel al unei surori mai mare, mamă sau bunică. Odată ce îl întâlnește pe Steven (pe care, la fel ca și celelalte Nestemate de Acasă, îl consideră Roz), Alb i se adresează cu apelativul *lumină stelară* (*Starlight*). În ciuda acestui fapt, o tratează cu o și mai puțină seriozitate pe Diamantul Roz, considerându-i acțiunile înfăptuite pe Pământ ca fiind doar o joacă de copil. Dezinteresul de a îl asculta, lucru firesc în ceea ce o privește pe Alb (conform Diamantului Galben), îl deranjează pe Steven.

### Perla Albă

Diamantul Alb are propria sa Perlă, despre a cărui rol se poate spune că îl constituie servirea liderului Nestematelor de Acasă. Deși se știe că Perla Albă i-a aparținut inițial lui Roz, nu se cunoaște cu exactitate cum a ajuns să o servească pe Alb și care este natura relația lor. După ce este văzută acționând ca un mesager pentru Alb (aducându-l pe Steven în fața Diamantului Alb, participând în locul Diamantului Alb la balul marcator al deschidereii unei ere noi), dispare imediat din peisaj. Acest fapt poate însemna că Diamantul Alb își folosește Perla pe post de ochi și urechi.

## Referințe

1. ↑ Tricou cu Diamantul Alb din „Steven Univers” – Hot Topic
2. ↑ Un desen cu Diamantul Alb, realizat de Rebecca Sugar unui fan la San Diego Comic-Con 2018